tartuNLP/wikipedia-smugri-20251201 huggingface dataset:
Välearendus

Välearendus (kohati käibiv "agiilne" on naiivne poolkeelne laen; inglise keeles "Agile Software Development") on kiire tarkvaraarendus, kus kasutatakse agiilseid metoodikaid. Selle järgi peetakse projekti läbikukkumist tarkvara arendamise kõige kulukamaks aspektiks ning seetõttu on seda tüüpi tarkvaraarenduse eesmärk korraldada tööd viisil, mis suurendaks edu saavutamise tõenäosust. Tähtsustatakse võimet muudatustele reageerida, et olla edukas ebakindlas ja muutuvas keskkonnas.
Väleda tarkvaraarenduse kolme faasi jooksul – projekti alustamine, sprindi planeerimine ja demosessioonid – on kasutajatel võimalus teha muudatusi vastavalt ärikontekstile ja klientide nõudluse muutustele. See parandab arendajate ja kasutajate vahelist vastastikust mõistmist, hinnates lahenduse mooduleid, et kindlaks teha, kas ärivajadused on täidetud, tagades seeläbi kvaliteetsed tulemused.
Selle arendusviisi puhul leitakse, et muutused tulevad ette niikuinii ning neid tuleb hallata, mitte vältida. Projektijuhtimine rõhutab planeerimise, disaini ja dokumentatsiooni vajalikkust. Keskendutakse sellele, et saaks edastada kliendile kõik töötavad funktsioonid võimalikult kiiresti ning et oleks tagatud töötavad tugisüsteemid, et üleantud funktsioone oleks võimalik pidevalt toetada.
Mõiste hakkas levima, kui avaldati "The Manifesto for Agile Software Development", mis määratleb selle väärtused ja põhimõtted.
Agiilsed metoodikad.
Agiilsed metoodikad on näiteks
Ajalugu.
Esimesed kirjeldused kiirest ehk väledast arendusest pärinevad aastatest 1980–1990.
2001. aastal kogunes USA Utah' osariigi Snowbirdi kuurordis arendusmeetodeid arutama 17 tarkvaraarendajat, kelle seas olid näiteks Jeff Sutherland, Ken Schwaber ja Alistair Cockburn. Põhiline põhjus oli rahulolematus tarkvara arendusega kaasnevate lisakuludega ja vajadus leida paremaid viise, kuidas tarkvara luua. Tulemusena pandi kirja üldised tarkvaraarenduse põhimõtted ehk Manifesto for Agile Software Development.
Välearenduse meetodite puhul arvatud, et need on paremini ennustatavad, rohkem inimestele orienteeritud ning keskenduvad pigem lõpptulemusele kui töö bürokraatlikule iseloomule.
2005. aastal kirjutas Alistair Cockburni ja Jim Highsmithi juhitud grupp projektijuhtimise põhimõtete, vastastikuse sõltuvuse deklaratsiooni (Declaration of Interdependence), et juhtida tarkvaraprojektide juhtimist vastavalt välearenduse meetoditele.
2011. aastal lõi Agile Alliance juhendi välearenduse tavadele (2016. aastal nimetati see ümber agiilseks erialasõnastikuks), mis on arenev avatud lähtekoodiga töökindlate agiilsete tavade, terminite ja elementide määratlustest, koos tõlgendustest ja kogemuste suunistest maailma agiilsetelt praktikutelt.
Välearenduse põhimõtted.
Agiilse tarkvaraarenduse põhimõtted 
Põhiprintsiibid.
Agiilse arenduse 12 põhiprintsiipi 
Välearenduse ja traditsioonilise projektijuhtimise erinevused.
Projektijuhtimise vaimse hoiaku erinevused
Projektijuhtimise põhimõtete erinevused
Välearenduse puhul on projektijuhtimise eelised projektipõhises organisatsioonis, maatriks organisatsiooni ees:
Terence Kongolo

Terence Kongolo (sündinud 14. veebruaril 1994 Fribourgis Šveitsis) on Hollandi jalgpallur, kes mängib kaitsjana Premier League'i klubis Fulham.
Ta on Kongo DV päritolu, sündinud Šveitsis, üles kasvanud Hollandis ja esindanud koondises Hollandit.
Ta alustas karjääri Hollandi klubis Feyenoord. Esimese profilepingu sõlmis ta klubiga 2010. aastal. Hollandi kõrgliigas tegi ta klubi meeskonnas debüüdi hooajal 2011–12. Regulaarselt kuulus ta klubi meeskonda alates hooajast 2013–14. Hooajal 2016–17 tuli ta klubiga Hollandi meistriks; Amsterdami Ajaxit edestati kõigest ühe punktiga. Samal hooajal lõi ta ka oma ainsa värava Hollandi kõrgliigas: 25. septembril 2016 mängus Roda vastu, vormistades Feyenoordi 5:0 võidu.
2017. aasta juulis sõlmis ta lepingu Prantsusmaa kõrgliiga klubiga Monaco. Hooaja esimesel poolel pääses ta Prantsusmaa kõrgliigas väljakule vaid kolmel korral ning suundus 2018. aasta jaanuaris laenule Inglismaa kõrgliiga klubisse Huddersfield Town. 2018. aasta juunis sõlmis ta klubiga püsilepingu. Tegemist oli klubi seni suurima ostuga. Esimese värava Premier League'is lõi ta 4. detsembril 2018 mängus Bournemouthi vastu. 2020. aasta oktoobris sõlmis ta lepingu Fulhamiga.
Kongolol oli võimalus valida, kas mängida Šveitsi, Kongo DV või Hollandi koondises. Ta kuulus Hollandi noortekoondistesse ning tegi Hollandi rahvuskoondises debüüdi 17. mail 2014 sõprusmängus Ecuadori vastu. Samal aastal valiti ta Hollandi koondisse maailmameistrivõistlusteks. Ta pääses maailmameistrivõistlustel väljakule vaid ühes mängus: viimases alagrupimängus Tšiili vastu.
Glenn Murray

Glenn Murray (sündinud 25. septembril 1983 Maryportis) on Inglismaa jalgpallur, kes mängib ründajana Inglismaa esiliiga klubis Nottingham Forest.
Ta alustas klubikarjääri 2002. aastal Workingtonis. 2004. aastal mängis ta Ameerika Ühendriikides, USL Second Divisioni klubis Wilmington Hammerheads. Pärast seda suundus ta tagasi Inglismaale ja ongi mänginud ainult Inglismaa klubides. Ta mängis esmalt tugevuselt kuuenda liiga klubis Barrow. Mõni aeg hiljem liitus ta viienda liiga klubiga Carlisle United, kellega jõuti hooajaks 2005–06 neljandasse ja hooajaks 2006–07 juba kolmandasse liigasse. Seejärel mängis ta poolteist hoolaega veel neljanda liiga klubis Rochdale ja liitus 2008. aasta jaanuaris kolmanda liiga klubiga Brighton &amp; Hove Albion, kuhu jäi kuni hooaja 2010–11 lõpuni. Sama hooaeg oli tema karjääri seni kõige edukam, kui ta lõi liigas 22 väravat, olles liigas sel hooajal parima väravaküti arvestuses teisel kohal.
2011. aasta mais sõlmis ta kolme aasta pikkuse lepingu esiliiga klubiga Crystal Palace. Kui esimesel hooajal lõi ta liigas veel ainult kuus väravat, siis hooajal 2012–13 koguni 30 väravat. Pärast Inglismaa praeguse esiliiga Championshipi loomist 2004. aastal pole seni keegi kunagi ühel liigahooajal enam väravaid löönud. Crystal Palace lõpetas hooaja viienda kohaga ja kindlustas järgmiseks hooajaks tänu võitudele üleminekumängudel pääsu Premier League'isse. Vigastuse tõttu jäi ta hooaja 2013–14. Premier League'is lõi ta oma esimese ja selle hooaja ainsa värava 2. märtsil 2014 penaltist mängus Swansea City vastu. Hooaja 2014–15 esimese poole veetis ta laenul esiliiga klubis Reading, lüües kaheksa väravat. Crystal Palace'i meeskonnas lõi ta hooajal 2014–15 Premier League'is seitse väravat. 2015. aasta septembris sõlmis ta lepingu teise Premier League'i klubiga, Bournemouthiga.
Hooaja 2016–17 oli ta laenul esiliigas mängivas Brighton &amp; Hove Albionis. Ta tegi taas hiilgava hooaja, lüües esiliigas 23 väravat. Brighton &amp; Hove Albion sai liigas teise koha ja kindlustas edasipääsu Premier League'isse. 2017. aasta jaanuaris sõlmis ta klubiga püsiva lepingu. Hooajal 2017–18 lõi ta Premier League'is 12 väravat. Järgmisel hooajal ühe võrra enam, 13 väravat. Hooaja 2020–21 esimeses pooles mängis ta laenul Inglismaa esiliiga klubis Watford. 2021. aasta veebruaris sõlmis ta püsiva lepingu Nottingham Forestiga.
Leon Balogun

Leon Aderemi Balogun (sündinud 28. juunil 1988 Berliinis) on Nigeeria-Saksamaa jalgpallur. Ta mängib kaitsjana Šotimaa kõrgliigaklubis Rangers ja Nigeeria jalgpallikoondises.
Ta alustas karjääri Saksamaal. Bundesligas tegi ta debüüdi 19. aprillil 2009 Hannover 96 meeskonnas. Saksamaal on ta kuulunud veel Bremeni Werderi, Düsseldorfi Fortuna, SV Darmstadt 98 ja 1. FSV Mainz 05 meeskonda.
2018. aasta mais sõlmis ta kahe aasta pikkuse lepingu Inglismaa kõrgliigaklubiga Brighton &amp; Hove Albion. Esimese värava Inglismaa kõrgliigas lõi ta 4. detsembril 2018 mängus Crystal Palace'i vastu. 2020. aasta jaanuaris suundus ta laenule Inglismaa esiliigaklubisse Wigan Athletic. 2020. aasta juunis sõlmis ta klubiga lühiajalise püsiva lepingu.
2020. aasta juulis sõlmis ta üheaastase lepingu Rangersiga. Hooajal 2020/21 tuli ta Rangersiga Šotimaa meistriks ning mängis seal veel ka järgmisel hooajal. Hooajal 2022/23 mängis Inglismaa esiliigaklubis Queens Park Rangers, misjärel naasis ta Rangersi.
Debüüdi Nigeeria jalgpallikoondises tegi Balogun 5. märtsil 2014 sõprusmängus Mehhiko vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.
Tema isa on nigeerlane ja ema sakslane.
Lawrence O'Donnell

Lawrence Francis O'Donnell, Jr. (sündinud 7. novembril 1951 Bostonis Massachusettsis) on Ameerika Ühendriikide telekanali MSNBC saatejuht ja poliitikakommentaator.
Müncheni Euroopa Kool

Müncheni Euroopa Kool (saksa keeles "Europäische Schule München") on Saksamaal Münchenis tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed.
Kool asutati 1977. aastal.
Koolis õpetatakse ka eesti keelt.
Berliini Eesti Kool

Berliini Eesti Kool (saksa keeles "Estnische Schule in Berlin") on Saksamaal Berliinis tegutsev eesti kool.
Virve Hinnov

Virve Hinnov (sünninimi Virve Laurits, esimesest abielust Virve Milk; 30. oktoober 1915 Tartu – 10. veebruar 2006 Tartu) oli eesti kunstiajaloolane ja museoloog.
Ta lõpetas 1934. aastal Eesti Noorsoo Kasvatuse Seltsi Tütarlaste Gümnaasiumi. Ta õppis Tartu Ülikoolis võõrkeeli ning kunstiajalugu Sten Karlingi õpilasena, oli Eesti Naisüliõpilaste Seltsi liige. Lõpetas 1946. aastal Tartu Riikliku Ülikooli ajaloo-keeleteaduskonna kunstiajaloo eriala.
1942. aastal asus ta tööle Eesti Rahva Muuseumis. 1943. aastast töötas Tartu Kunstimuuseumis maalikoguhoidjana.
Ta korraldas kunstnike tööde näitusi, koostas näitusekatalooge ja ülevaateid kunstnike loomingust. Samuti juhtis ta rahvaülikooli kunstiosakonna tegevust ja pidas loenguid.
Frankfurdi Eesti Kool

Frankfurdi Eesti Kool (saksa keeles "Estnische Schule in Frankfurt") on Saksamaal Frankfurdis tegutsev eesti kool. Kooli juhataja on Eha Salla.
Vajé

Vajé oli Eesti ansambel, mis tegutses 2017–2018.
Ansambel osales lauluga "Laura (Walk with Me)" konkursil Eesti Laul 2018, kus superfinaalis saadi kolmas koht.
Ansambli moodustasid Hans Noormets ja Viljandis elav armeenlane Stefan Airapetjan.
Sounds of September

Sounds of September on Eesti ansambel.
Ansambel asutati 2013.
State of Zoe

State of Zoe on Eesti ansambel.
Ansambel asutati 2010.
Ansambel osales lauluga "Solina" konkursil Eesti Laul 2014, kus poolfinaalis saadi 9. koht.
Rukkilill (tantsurühm)

Rukkilill on Saare maakonnas Saaremaa vallas Kihelkonnal tegutsev rahvatantsurühm. Tantsurühma juhib Sirje Salong.
Tantsurühm moodustati 1995 endise Kihelkonna Tööveteranide Klubi "Rukkilill" liikmetest.
Vaba Vaimu priis

Vaba Vaimu priis on Eesti Kinoliidu auhind.
Meta Lumi

Meta Lumi (sünninimi Meta Moorberg; 28. aprill 1924 – 19. november 1996) oli eesti tõlkija.
Ta õppis Rakvere Kaubanduskeskkoolis.
Aastatel 1945–1946 õppis Haapsalu linna õhtuses parteikoolis ja töötas ELKNÜ Läänemaa organisatsiooni arvestussektori juhatajana.
1970. ja 1980. aastatel töötas ta EKP Keskkomitee Partei Ajaloo Instituudi tõlkeosakonna vanemteadurina.
Ta on tõlkinud eesti keelde Lenini teoseid ja muud marksismi-leninismi alast kirjandust.
Ta on maetud Pärnamäe kalmistule.
Töö ja Tervis

Töö ja Tervis oli aastatel 1925–1940 Eestis ilmunud sotsiaalpoliitika valdkonna ajakiri.
Ajakirja esimene number ilmus 1925. aasta septembris. Ajakirja väljaandja oli Eesti Haigekassade Liit. Ajakiri ilmus kord kuus ja määratles end sotsiaalpoliitilise kuukirjana. Alates 1928. aasta juuninumbrist märgiti ajakirja päismikus, et ajakiri on Eestimaa Haigekassade Liidu ja Sotsiaalse Arengu Eesti Ühingu häälekandja. 
Ajakirjas avaldati artikleid tööhõive, töökaitse, sotsiaalkindlustuse, tervishoiu, hoolekande ja muude sotsiaalküsimuste kohta.
Ajakirja tegevtoimetaja oli Leopold Johanson. Ajakirja viimane number ilmus detsembris 1940.
Kroonstad

Kroonstad on linn Lõuna-Aafrika Vabariigis Free State'i provintsis Fezile Dabi ringkonnas, Moqhaka valla halduskeskus.
Kroonstad on asutatud 1855. aastal.
Lõuna-Aafrika Vabariigi 2011. aasta rahvaloenduse andmetel oli Kroonstadi elanikest mustanahalisi aafriklasi 85,2%, valgeid 10,1%, värvilisi 4,0%, India või Aasia päritolu inimesi 0,4% ja teisi 0,3%. Sotho keelt pidas emakeeleks 73,3% inimesi, afrikaani keelt 15,8%, inglise keelt 3,1%, koosa keelt 2,5% ja teisi keeli 5,3%.
Kohtujurist

Kohtujurist on kohtuametnik, kes abistab ja konsulteerib kohtunikku kohtumenetluste ettevalmistamisel ja kohtuasjade menetlemisel.
Eesti kohtusüsteemis loodi kohtujuristide ametikohad 2013. aastal.
Ram Music

OÜ Ram Music oli Eesti plaadifirma, mis tegutses aastatel 2005–2015. 
Ettevõte plaadistas ansamblite House of Games ja N-Euro muusikat.
Bibliotheca Philosophica

"Bibliotheca Philosophica" on Tallinna Ülikooli Kirjastuses välja antav raamatusari, mis ilmub Bibliotheca alasarjana.
Sarjas ilmuvad ainult eelretsenseeritud tekstid. Sarja esimene raamat anti välja 2018. aastal – selleks sai itaalia filosoofi Giorgio Colli (1917–1979) raamat "Filosoofia sünd".
Sarja ühtse kujunduse maketi autor on disainibüroo Rakett. Valdkondlikku kuuluvust annab edasi värvilahendus, mis järgib ülikooli kodulehel kasutatavat värvide jaotust.
Rannu ema

"Rannu ema" on Ole Ehelaiu skulptuur, mis asub Tartu maakonnas Rannu asulas Rannu kalmistul. Skulptuur avati 1976. Varem asus samas kohas Rannu Vabadussõja mälestussammas.
Viited.
Tammiku kultuurihoiuala

Tammiku kultuurihoiuala on kultuurihoiuala Järva maakonnas Järva vallas Roosna külas Uustalu talu maadel. Hoiuala moodustati 31. märtsil 2008 ja on ühtlasi Eesti esimene kultuurihoiuala.
Hoiualal asuvad Tammiku Pühaallikas, Tammiku küla 26 linaleoauku (kõrval asuval Muraka kinnistul asub Kaarevere küla 26 linaleoauku, nii palju hästisäilinud linaleoauke ühes kohas on Eestis ainukordne), linaleotee, Tammiku oja, 1880. aastast pärit talu piirikivid ja 18. sajandil kasutusel olnud kruusavõtukoht.
Kivimäe saun

Kivimäe saun oli avalik linnasaun Tallinnas Kivimäel aadressil Sihi 122 / Voolu 15.
1940. aasta algul registreeriti Kivimäe-Pääsküla ühistu Oma Saun. Samal aastal jõuti ehitada vundament. Hoone ehitust jätkati pärast sõda ja see sai valmis 1959, regulaarne kasutus algas siiski paar aastat hiljem. Omal ajal oli saun populaarne, püsikundede hulgas oli tuntud kultuuritegelasi, nende hulgas lavastaja Voldemar Panso ja näitleja Jüri Järvet. 
Kivimäe saun oli ligi 1700 ruutmeetrit suur kolmekorruseline hoone. Paiknes 3000-ruutmeetrisel kinnistul, selle juurde kuulusid katlamaja ja muud väiksemad hooned. 
Nõukogude aja lõppedes vahetusid sauna haldajad, remonti ei tehtud ja hoone amortiseerus kiiresti. Hoolimata lubadustest saun korda teha, müüs linnavalitsus 2011. aastal hoone ja saun suleti lõplikult. 2016. aastal ehitati hoone ümber korterelamuks.
Sotsiaalse Arengu Eesti Ühing

Sotsiaalse Arengu Eesti Ühing oli Eestis aastatel 1927–1940 tegutsenud ühing, mis tegeles sotsiaalküsimuste uurimisega.
Sotsiaalse Arengu Eesti Ühing määratles end akadeemilise ühinguna, mille eesmärgiks oli aidata kaasa sotsiaalküsimuste uurimistööle.
Ühingu esimees oli Johannes Sonin. 
Ühingu häälekandjaks aastatel 1928–1940 oli sotsiaalpoliitika kuukiri "Töö ja Tervis". Ühing toetas rahaliselt ajakirja väljaandmist ja ühingu liikmed osalesid ajakirja toimetamisel.
Sotsiaalse Arengu Eesti Ühing oli Sotsiaalse Arengu Rahvusvahelise Liidu liige.
Järvamaa kultuurihoidja

Järvamaa kultuurihoidja on auhind, mida Järvamaa Omavalitsuste Liit ja Eesti Kultuurkapitali Järvamaa eksperdigrupp määravad inimestele ja kollektiividele, kellel on tähelepanuväärseid teeneid Järva maakonna kultuurieluga seotult.
Auhinnal on kolm kategooriat: kultuurihoidja, kultuurielu edendaja ja kollektiiv.
Aino Paju

Aino Paju (sünninimi Aino Roop; 7. september 1935 Kaalepi, Järvamaa – 4. jaanuar 1997 Lääne-Virumaa) oli eesti kultuuritegelane.
Ta õppis Seidla algkoolis. 1955. aastal lõpetas Paide Keskkooli. Seejärel lõpetas Viljandi Kultuurharidustöö Kooli. 1971. aastal lõpetas ta Tallinna Pedagoogilise Instituudi näitejuhtimise eriala, 1979. aastal Tartu Riikliku Ülikooli psühholoogia eriala.
Aastatel 1959–1966 oli ta Järva-Madise kultuurimaja juhataja, 1966–1970 Haljala kultuurimaja kunstiline juht, 1970–1990 kultuurimaja direktor.
Ta juhatas Haljala kultuurimajas ka näiteringi, deklamaatorite ringi ja naisteklubi.
Maret Altnurme

Maret Altnurme (sündinud 17. märts 1975) on Eesti jurist, kohtunik.
Maret Altnurme omandas 1998. aastal Tartu Ülikoolis "baccalaureus artiumi" kraadi.
14. veebruaril 2001 nimetas president Lennart Meri Riigikohtu üldkogu ettepanekul Maret Altnurme esimese astme kohtunikuks Tallinna Halduskohtusse.
30. detsembril 2014 kuulutati välja konkurss ühele Tallinna Ringkonnakohtu kohtuniku ametikohale. Kandideerisid Janar Jäätma, Daimar Liiv, Veiko Vaske ja Maret Altnurme ise. Valituks osutus Maret Altnurme.
7. oktoobril 2015 nimetas president Toomas Hendrik Ilves Riigikohtu üldkogu ettepanekul Altnurme teise astme kohtunikuks alates 1. detsembrist 2015. 2020. aasta seisuga töötab ta senini Tallinna ringkonnakohtu halduskolleegiumis.
14. veebruaril 2020 toimunud kohtunike täiskogul valiti Maret Altnurme Riigikohtu distsiplinaarkolleegiumi liikmeks.
Monika Laatsit

Monika Laatsit (sündinud 6. septembril 1974) on Eesti jurist, kohtunik.
Monika Laatsit on lõpetanud Tartu Ülikooli õigusteaduse erialal 1998. aastal ning omandanud 2000. aastal magistrikraadi õigusteaduses Kesk-Euroopa Ülikoolis Ungaris. 2007–2009 oli ta Tallinna Halduskohtus kohtuniku ettevalmistusteenistuses, augustist 2009 kuni kohtunikuametisse asumiseni 1. augustil 2010 oli ta Riigikohtu halduskolleegiumis nõunik.
President Toomas Hendrik Ilves nimetas ta 30. juunil 2010 Riigikohtu üldkogu ettepanekul esimese astme kohtunikuks alates 1. augustist 2010. Ta oli Tallinna Halduskohtu kohtunik 2010–2017.
21. aprillil 2017 kuulutati välja konkurss ühele Tallinna Ringkonnakohtu kohtuniku ametikohale. Kandideerisid Tallinna Halduskohtu kohtunikud Kadriann Ikkonen, Daimar Liiv, Kristina Maimann ning Monika Laatsit ise. Riigikohtu üldkogu otsustas ringkonnakohtunikuks nimetada Monika Laatsiti. Ta on kohtunik ringkonnakohtu halduskolleegiumis.
Ta on Eesti Kohtunike Ühingu liige.
47 rōnin'it

47 "rōnin"'it olid peremeheta jäänud samuraid ehk "rōnin"'id, kes 18. sajandil maksid kätte kohtuametnikule Kira Yoshinakale oma isanda daimjo Asano Naganori enesetapule sundimise eest. Aasta hiljem tapsid 47 "rōnin"'it kohtuametniku ning tegid seejärel ise enesetapu (seppuku), demonstreerides nõnda oma lojaalsust, austust ja ohvrimeelsust surnud isanda vastu.
Muu kasutus.
Kaur Kender nimetas 47 "rōnin"'iks neid oma poolehoidjaid, kes taasavaldasid nihilist.fm-is jaanuaris 2015 kirjatüki "UNTITLED-12", mille valmistamise ja teistele isikutele kättesaadavaks tegemise tõttu algatati kirjanik Kenderi suhtes kriminaalasi.
Pideva keskkonna mehaanika

Pideva keskkonna mehaanika (PKM) uurib tahkiste (deformeeruvate tahkete kehade), gaaside ja vedelike liikumist välismõjude toimel.
Märt Koik

Märt Koik (sündinud 8. oktoobril 1990 Haapsalus) on eesti näitleja ja videoblogija.
Ta on lõpetanud 2010. aastal Märjamaa Gümnaasiumi ja 2015. aastal Tartu Ülikooli Viljandi kultuuriakadeemia näitlejana (10. lend).
Märt Koik oli 2014. aastal üks projektiteatri Must Kast asutajaist ja töötas kuni 2019. aastani seal näitlejana.
2018. ja 2019. aastal oli Eesti Televisiooni kavas satiirisaade "Ongi Koik", mille peaosas (ja paljudes muudes osades) on Märt Koik. 
Lühikest aega juhtis ta koos Katariina Tammega Kanal 2 satiirisaadet "Su nädal kõlab tuttavalt".
2020. aastal alustasid Märt Koik ja Andreas Jääger taskuhäälingusarja "Võhkarid", milles käsitletakse päevakajalisi teemasid. 2025. aastal kasvas sellest taskuhäälingust välja TV6 telesaade "Tele-Võhkarid".
Raamatud.
"Uhhuu! Väike Eesti uhhuuraamat ehk millest uhhuud räägivad ja kui jabur see kõik on" (Kirjastus Helios 2024)
Tekstitüüp

Tekstitüüp (ingl "text type") on abstraktne kategooria, mille abil liigitatakse tekste. Liigitusalus võib olla kas vorm, funktsioon või vormi ja funktsiooni kombinatsioon.
Keeletunnustel põhinev liigitus.
Keeletunnustel põhineva liigituse korral paigutatakse ühte tekstitüüpi keeleliselt sarnased, kuid eri žanre esindavad tekstid. Keeletunnustest lähtub Douglas Biber, kes eristab kaheksat tekstitüüpi: intiimset suhtlust, infosuhtlust, teaduslikku seletust, õpetatud seletust, üldist jutustavat seletust, kujutluslikku narratiivi, situatiivset reportaaži ja veenmist.
Funktsioonil põhinev liigitus.
Funktsioonil põhineva liigituse korral võetakse liigitusaluseks universaalsed keelelised põhitegevused. Selle suuna põhiesindaja on Egon Werlich, kes eristab kirjeldavat ehk deskriptiivset, jutustavat ehk narratiivset, põhjendavat ehk argumenteerivat, eritlevat ehk ekspositoorset ja juhendavat ehk instruktiivset tekstitüüpi.
Statica

Statica on Eesti ansambel.
Ansambel asutati 2009.
Stem (ansambel)

Stem oli Eesti ansambel.
Ansambel asutati 2005.
Välislingid.
https://www.last.fm/music/Stem/+wiki
Super Hot Cosmos Blues Band

Super Hot Cosmos Blues Band on Eesti ansambel.
Ansambel on asutatud 2013. aastal. 
Ansambel osales Eesti Laulu konkursil 2014. aastal lauluga "Maybe-Maybe" ja 2017. aastal lauluga "Valan pisaraid" (siis ansambli nimega Janno Reim ja Kosmos).
Talbot (ansambel)

Talbot on Eesti "doom"-ansambel, mis on asutatud 2003. aastal. 
Selle asutajaliikmed on Magnus Andre (bass, süntesaator ja vokaal) ja Jarmo Nuutre (hüüdnimega Chopper; trummid, vokaal). 2013. aastal lahkus trummar Jarmo bändist. Tema asendajaks sai Peterburist pärit Eugene Mikhaylov. Koroonapandeemia ja Vene-Ukraina sõja tõttu Türki kolinud Eugene lahkus bändist 2022. aastal. Kuni 2024. aastani mängis trumme taas Jarmo Nuutre. 
Esinemised.
Talbot on andnud kontserte nii Euroopas, Jaapanis kui ka Austraalias. 
Talbot on üks kolmest Eesti bändist kes on esinenud Roskilde festivalil.
Taavi Peterson &amp; Üdi

Taavi Peterson &amp; Üdi on Eesti ansambel, mida juhib Taavi Peterson.
Ansambel asutati 2000. aastate lõpus.
Tankist

Tankist (vene keeles танкист) on tankimeeskonna liige või tankiväelane.
The Ilves Sisters

The Ilves Sisters on Eesti ansambel.
Ansambel asutati 2016.
Ansambli moodustavad viis õde:
The Notes

The Notes on Eesti ansambel.
Ansambel asutati 2013.
Minski kõrgem poliitiline sõjakool

Minski kõrgem poliitiline sõjakool (vene keeles Минское высшее военно-политическое общевойсковое училище, lühend МВВПОУ) oli kõrgem sõjakool Nõukogude Liidus Minskis, aastatel 1980–1991.
Kool asutati 10. mail 1980. Kooli lõpetas 7 lendu, üle 1900 Nõukogude ohvitseri ning üle 900 välismaalase 22 eri riigist. Enim oli välisõppureid Afganistanist ning Kuubalt.
Valgevene iseseisvumisel 1991. aastal kool reorganiseeriti.
Nicole Schmidhofer

Nicole Schmidhofer (sündinud 15. märtsil 1989 Friesachis) on Austria mäesuusataja. Ta on spetsialiseerunud kiirsuusaaladele.
Tema esimesed taliolümpiamängud olid 2010. aastal Vancouveris, kus ta osales ainult ülisuurslaalomis, kuid katkestas seal.
2013. aasta maailmameistrivõistlustel Schladmingis oli ta ülisuurslaalomis 11. ja 2015. aasta maailmameistrivõistlustel Beaver Creekis kiirlaskumises neljas.
2017. aastal tuli ta ülisuurslaalomis maailmameistriks.
2018. aasta taliolümpiamängudel Pyeongchangis oli ta kiirlaskumises 12. ja ülisuurslaalomis 18.
Maailma karikasarjas tegi Schmidhofer debüüdi 15. märtsil 2007. Esimest korda jõudis ta poodiumile 20. jaanuaril 2023 Itaalias Cortina d'Ampezzos, kui oli ülisuurslaalomis teine. Esimese etapivõidu sai ta 30. novembril 2018 Kanadas Lake Louise'is kiirlaskumises. Päev hiljem võitis ta sealsamas teise etapi.
Saavutused.
Maailma karikasarjas.
Nicole Schmidhofer on osalenud () 131 MK-etapil ja jõudnud esikolmikusse kuuel korral, neist kahel korral on ta võitnud.
Joonase lood

"Joonase lood" (inglise keeles "Jonah: A VeggieTales Movie") on 2002. aastal valminud Ameerika Ühendriikide animafilm.
Jemgum

Jemgum on vald Saksamaal Alam-Saksi liidumaal Leeri kreisis. Valla pindala on 78,48 km². 31. detsembril 2017 elas seal 3583 inimest. Piirkond on tuntud kui "Rheiderland" (Saksa) või "Reiderland" (Hollandi). Rheiderland asub Ida-Friisimaal. Ida-Friisimaalt on pärit Saksa kirjanikud Georg Klein (Bunde) ja Uwe Kreisel (Jemgum).
Ajalugu.
Jemgumis toimus 21. juulil 1568 Jemmingeni lahing, mis oli Kaheksakümneaastase sõja varajane sündmus, kus Hispaania armee võitis Hollandi mässajate armeed, mida juhtis Lodewijk van Nassau.
Richarlison

Richarlison de Andrade (sündinud 10. mail 1997 Nova Venécias) on Brasiilia jalgpallur. Ta mängib Premier League'i klubis Tottenham Hotspur ja Brasiilia jalgpallikoondises ründajana.
Ta alustas klubikarjääri 2015. aastal Brasiilia esiliiga klubis América. 2015. aasta hooajal lõi ta liigas üheksa väravat ja aitas klubil kindlustada pääs kõrgliigasse.
2015. aasta detsembris sõlmis ta lepingu Brasiilia kõrgliiga klubiga Fluminense. Esimese värava Brasiilia kõrgliigas lõi ta 26. juunil 2016 mängus Flamengo vastu. 2017. aasta Rio de Janeiro osariigi meistrivõistlustel Campeonato Carioca lõi ta kaheksa väravat ja valiti meistrivõistluste hooaja sümboolsesse koosseisu.
2017. aasta augustis suundus ta Inglismaale, sõlmides lepingu Premeri League'i klubiga Watford. Debüüdi Premier League'is tegi ta hooaja 2017–2018 esimeses mängus 11. augustil mängus Liverpooli vastu. Esimese värava lõi ta liigas juba järgmises mängus 19. augustil Bournemouth. Ta oli ainus Watfordi mängija, kes tegi sel hooajal kaasa kõigis 38 liigamängus.
2018. aasta juuli suundus ta Evertoni. Hooaja esimeses mängus 11. augustil lõi ta kaks väravat Wolverhampton Wanderersi vastu. Evertonis mängis ta neli hooaega ning lõi selle jooksul Inglismaa kõrgliigas 43 värvat. 2020. aastal valiti Richarlison Evertoni aasta mängijaks.
2022. aasta juulis sõlmis ta viieaastase lepingu Tottenham Hotspuriga.
Koondisekarjäär.
Debüüdi Brasiilia jalgpallikoondises tegi ta 7. septembril 2018 sõprusmängus USA vastu. Esimese värava lõi ta koondise särgis juba neli päeva hiljem sõprusmängus El Salvadori vastu.
2019. aastal võitis ta Brasiilia koondisega Copa América. Ta lõi värava finaalis Peruu vastu.
2021. aastal tuli ta Brasiilia olümpiavõistkonnaga olümpiavõitjaks. Tokyo suveolümpiamängude jalgpalliturniiril oli ta viie väravaga suurim väravakütt.
Giulia Grillo

Giulia Grillo (sündinud 30. mail 1975 Catanias) on Itaalia meedik ja poliitik, ta kuulub Viie tähe liikumise ridadesse. Ta oli 1. juunist 2018 kuni 5. septembrini 2019 Itaalia tervishoiuminister.
Ta on õppinud arstiteadust Catania ülikoolis ja katoliiklikus Università Cattolica del Sacro Cuore'is (Katoliiklikus Püha Südame ülikoolis).
Jack Cork

Jack Frank Porteous Cork (sündinud 25. juunil 1989 Carshaltonis) on Inglismaa jalgpallur, kes mängib poolkaitsjana Inglismaa esiliigaklubis Burnley.
Cork liitus üheksa-aastaselt Chelsea noorteakadeemiaga ning mängis klubi noortevõistkondades, kuid klubi põhimeeskonnas tal debüüti teha ei õnnestunud. Aastatel 2006–2011 oli ta laenul kokku kuues Inglismaa klubis: Bournemouth, Scunthorpe United, Southampton, Watford, Coventry City ja Burnley. Premier League'is tegi ta debüüdi 9. veebruaril 2010 mängus Fulhami vastu. Esimese värava Inglismaa kõrgliigas lõi ta hooaja viimases mängus 9. mail 2010 Tottenham Hotspuri vastu. Burnley lõpetas hooaja 18. kohaga ja langes esiliigasse. Ka järgmise hooaja veetis ta Burnleys laenul.
7. juulil 2011 sõlmis ta lepingu esiliigaklubiga Southampton. Hooajal 2011–12 oli ta ainus Southamptoni mängija, kes tegi kaasa kõigis liiga 38 mängus. Southampton lõpetas hooaja teise kohaga ja pääses kõrgliigasse. Southamptoni meeskonnas mängis ta Premier League'is järgmised kaks ja pool hooaega. 2015. aasta jaanuaris sõlmis ta lepingu teise Premier League'i klubi, Swansea Cityga. Burnleys mängib ta alates hooajast 2017–18.
Cork kuulus 2012. aasta suveolümpiamängude jalgpalliturniiril Suurbritannia olümpiakoondisse. Debüüdi Inglismaa jalgpallikoondises tegi ta 10. novembril 2017 sõprusmängus Saksamaa vastu.
François Kamano

François Kamano (sündinud 1. mail 1996 Conakrys) on Guinea jalgpallur, kes mängib Venemaa kõrgliiga klubis Moskva Lokomotiv ja Guinea jalgpallikoondises ründajana.
Ta alustas klubikarjääri Prantsusmaa klubis Bastia, mille noorteakadeemiaga liitus ta 2013. aastal. Klubi põhimeeskonnas tegi ta Prantsusmaa kõrgliigas debüüdi hooajal 2013–14. Esimese värava Prantsusmaa kõrgliigas lõi ta 20. detsembril 2014 mängus Caeni vastu.
2016. aasta juulis sõlmis ta Prantsusmaa kõrgliiga klubiga Bordeaux' Girondins nelja aasta pikkuse lepingu. Hooajal 2018–19 lõi ta Prantsusmaa kõrgliigas kümme väravat.
2020. aasta augustis liitus ta Moskva Lokomotiviga.
Guinea jalgpallikoondises tegi ta debüüdi 2015. aastal. Samal aastal kuulus ta Guinea koondisse 2015. aasta Aafrika rahvaste karikavõistustel. Esimese värava koondisesärgis lõi ta 12. juunil 2015 mängus Svaasimaa vastu.
Helisignaal

Helisignaal (ladina keeles "signum" – märguanne) on heli kujul antav märguanne ehk signaal (tavaliselt sõidukite puhul või liikluskorralduses, alarmsignaalina, hoiatamiseks jne).
Implanteerimine

Implanteerimine ehk siirdamine on meditsiinitehnilise vahendi ehk implantaadi paigaldamine elusolendi keha sisse.
Erinevalt transplantatsioonist on implanteeritav (siiratav) objekt enamikul juhtudel mittebioloogiline.
Implanteeritavad võivad olla näiteks südamerütmurid, kuuldeaparaadid, insuliinipumbad ja muud meditsiinitehnilised vahendid.
Võrtsjärve mängud

Võrtsjärve mängud on suvel (ka Võrtsjärve suvemängud) ja talvel (ka Võrtsjärve talimängud) Võrtsjärve piirkonnas toimuvad üritused.
Võrtsjärve suvemängud.
Esimesed suvemängud toimusid 2.–3. augustini 1969 Trepimäel. Mängude idee pärineb Võrtsjärve kolhoosi esimehelt Kalev Raavelt. Nõukogude ajal osalesid suvemängudel Võrtsjärvega piirnevad majandid.
1992–1994 suvemänge ei toimunud. 1995 suvemängud jätkusid ja osalejateks on majandite asemel Võrtsjärvega piirnevad vallad.
Võrtsjärve talimängud.
Esimesed talimängud toimusid 1979.
The Queen Of Spades

The Queen Of Spades on Eesti ansambel.
Ansambel asutati 2015.
Thrashless

Thrashless on Eesti ansambel.
Ansambel asutati 2010.
Neil Etheridge

Neil Leonard Dula Etheridge (sündinud 7. veebruaril 1990 Londonis) on Inglismaa ja Filipiinide jalgpallur, kes mängib väravavahina Inglismaa esiliiga klubis Birmingham City ja Filipiinide jalgpallikoondises.
Etheridge sündis Londonis inglasest isa ja filipiinid päritolu ema lapsena. Ta hakkas jalgpalli mängima üheksa-aastaselt. 2003. aastal liitus ta Chelsea noorteakadeemiaga. Algselt mängis ta ründajana, kuid hakkas treeneri soovitusel väravavahiks.
2006. aastal suundus ta Fulhami ja sõlmis klubiga profilepingu. Ainsa mängu Fulhami põhimeeskonnas tegi ta 14. detsembril 2012 UEFA Euroopa Liiga mängus Taani klubi Odense vastu. Hooajal 2012–13 oli ta laenul Inglismaa tugevuselt neljanda liiga klubis Bristol Rovers ja hooajal 2013–14 kolmanda liiga klubis Crewe Alexandra. Hooaeg 2014–15 möödus Oldham Athletius ja esiliiga klubis Charlton Athletic. Liigas õnnestus tal koosseisu pääseda ainult Charlton Athletici meeskonnas.
2015. aasta juulis sõlmis ta kolmanda liiga klubiga Walsall kahe aasta pikkuse lepingu. Hooajal 2015–16 õnnestus tal esimest korda karjääri jooksul saada põhiväravavahiks, pidades liigas Walsalli meeskonnas 40 mängu.
2017. aasta mais sõlmis ta lepingu esiliigas mängiva Cardiff Cityga. Ta sai kohe Cardiff City põhiväravavahiks ja aitas klubil Inglismaa esiliigas saada teise koha, millega kindlustati pääs Premier League'isse. Seejärel sõlmis ta Cardiff Cityga uue kolme aasta pikkuse lepingu. Debüüdi Premier League'is tegi ta 11. augustil 2018 mängus Bournemouthi vastu. Ta sai sellega esimeseks Filipiinide ja Kagu-Aasia jalgpalluriks, kes on Premier League'is väljakule pääsenud. Mängus Bournemouthi vastu tõrjus ta Callum Wilsoni penalti, kuid ei suutnud klubi päästa 0:2 kaotusest. 2019. aastal valiti ta Cardiff City aasta mängijaks.
2020. aasta septembris sõlmis ta nelja-aastase lepingu Birmingham Cityga.
Etheridge on mänginud korra Inglismaa kuni 16-aastaste koondises. Debüüdi Filipiinide jalgpallikoondises tegi ta 2008. aastal mängus Brunei vastu.
Three Leg Dog

Three Leg Dog on Eesti ansambel.
Ansambel asutati 2013.
Who Framed Roger Moore?

Who Framed Roger Moore? on Eesti ansambel.
Ansambel asutati 2011.
Ziggy Wild

Ziggy Wild on Eesti rokkansambel, mis loodi 2012. aastal. 2013. aastal võitis Ziggy Wild Noortebändi konkursi.
Ziggy Wild on olnud näiteks selliste kuulsuste nagu Carlos Santana, Status Quo, Operation: Mindcrime, Ruslana, Bernhoft, Barbe-Q-Barbies soojendusesineja. Ansambel on esinenud muusikafestivalidel Eestis, Norras, Soomes, Hollandis ja Poolas.
2015. aastal ilmus ansambli esimese EP-na "Ziggy Wild".
2020. aastal osales Ziggy Wild oma singliga ‘’Lean on Me’’ Eesti Laulu võistlusel.
Kölni Eesti Kool

Köln Eesti Kool (saksa keeles "Estnische Schule in Köln") on Saksamaal Kölnis tegutsev eesti kool. Kool avati 13. jaanuaril 2013. Kooli juhataja on Karin Schmauck..
Frankfurdi Euroopa Kool

Frankfurdi Euroopa Kool (saksa keeles "Europäische Schule Frankfurt am Main") on Saksamaal Frankfurdis tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed.
Koolis õpetatakse ka eesti keelt.
Helsingi Latokartano Põhikool

Helsingi Latokartano Põhikool (soome keeles "Helsingin Latokartanon Peruskoulu") on Soomes Helsingis tegutsev põhikool. Kooli direktor on Teemu Lappalainen.
Koolis õpetatakse ka eesti keelt.
Helsingi Anni Lasteaed

Helsingi Anni Lasteaed (soome keeles "Anni Lastentarha") oli kakskeelne (soome ja eesti keel) lasteaed Soomes Helsingis. Lasteaia juhataja oli Annika Madisson. Lasteaias oli kohti 40 lapsele.
Lasteaed avati 1. oktoobril 2012.
Lasteaed suleti 2. juunil 2025.
Sibeliuse Keskkool

Sibeliuse Keskkool (soome keeles "Sibelius-lukio") on Soomes Helsingis tegutsev keskkool. 
Koolis õpetatakse ka eesti keelt (õpetaja Marjo Mela).
Üleilmakool

Üleilmakool on välismaal elavate eesti laste e-põhikool. Kooli haldab Soomes tegutsev Eestikeelse Hariduse Selts. Kooli juhataja on Helja Kirber. 
Kool alustas 2013.
Kooli õppetöö toimub Moodle'i keskkonnas.
Utsjokisuu kool

Utsjokisuu kool (soome keeles "Utsjokisuun koulu") on Soomes Utsjokis tegutsev saamikeelne kool. 
Koolis on aastaid õpetatud Skype'i kaudu ka eesti keelt, õpetab Maiu Juurik.
Toijala põhikool

Toijala põhikool (soome keeles "Toijalan yhteiskoulu") on Soomes Akaas Toijalas tegutsev põhikool. Kooli direktor on Jorma Ojala. 
Koolis õpetatakse ka eesti keelt (õpetaja Merike Viita).
101955 Bennu

101955 Bennu (varasem tähistus 1999 RQ36) on 492-meetrise diameetriga Apollo-tüüpi asteroid, mille avastas LINEAR 11. septembril 1999. See on Maale potentsiaalselt ohtlik objekt, mis on Palermo skaalal kolmandal kohal. Teadlaste hinnangul on tõenäosus, et Bennu kukub Maale ajavahemikus 2175–2199, 1:2700.
NASA saatis 2016. aastal Bennut uurima missiooni OSIRIS-REx, mis pidi tooma Maale proovid Bennu pinnalt. OSIRIS-REx jõudis Bennu juurde 3. detsembril 2018 ja jäi selle orbiidile 31. detsembril 2018. 20. oktoobril 2020 laskus OSIRIS-REx Bennu pinnale ja võttis sealt 16 sekundi jooksul pinnaseproovid. Missioon asub tagasiteele Maale ning proovid peaksid Maale saabuma septembris 2023.
Atlas V

Atlas V on ühekordselt kasutatav kanderakett, mis kuulub Atlase raketiperekonda. 
Varem käitas raketti Lockheed Martin, kuid selle võttis üle United Launch Alliance (ULA), mis on Lockheed Martini ja Boeingu ühisettevõte. Augustis 2021 teatas ULA, et kanderakett saadetakse pensionile ning kõik veel planeeritud 29 starti on müüdud. Atlas V asendatakse kanderaketiga Vulcan Centaur, mis sooritas esmalennu jaanuaris 2024.
Kõigi Atlas V kanderakettide esimese astme rakettmootorid on Vene päritolu RD-180, mille kütuseks on petrooleum ja hapendiks veeldatud hapnik. Teise astme RL-10 mootorid on valmistatud Ameerika Ühendriikides. Atlas V rakette valmistatakse Alabama ja Texase osariigis.
EESTI 200

EESTI 200 on Eesti Kultuuri Koja algatusel 2015. aastal loodud kultuuriline liikumine, mille eesmärk on luua kultuuritegijate digikogu Eesti Mälupank (ka Eesti Kultuuritegijate Mälupank). Mälupanga tegevust korraldab mittetulundusühing Eesti Kultuur 200.
Mälupanka kavatsetakse koguda Eesti suulist kultuuripärandit kultuuritegelaste intervjuudena, mille salvestised võtaks hoiule Eesti Kirjandusmuuseumi kultuurilooline arhiiv.
Liikumise eestvedajatena on mainitud Kärt Summatavetit ja Mart Merd, idee autorite seas nimetatakse liikumise tutvustuses Eesti Kultuuri Koja kodulehel lisaks Pille Lille. EESTI 200 tunnusmärgi autor on disainer Ilmar Vallikivi. Heategevusoksjonitega on liikumist toetanud Viimsi Rotary Klubi.
2018. aastal kritiseeris EESTI 200 vastloodud poliitilise liikumise (hilisema erakonna) Eesti 200 nimekasutust, nimetades seda nimerööviks. Pressiteates teatas Mart Meri, et Eesti 200 "nimetus ja logo registreeriti Eesti Patendiametis kaubamärgina 17. oktoobril 2016" ning "patendi autor on Kärt Summatavet". Kristina Kallas vastas kommentaariga "Nende algatus on ju ka väga tervitatav. Kahju, et sellest varem laiemalt teada ei olnud," kuid ei pidanud kaubamärgi varasemat registreeringut sümpoosionite ja konverentside korraldamise vallas poliitilise liikumise jaoks takistavaks asjaoluks . Vaidlustusele vaatamata jõudis poliitiline liikumine enda registreerimiseni alguses MTÜ ja seejärel ka erakonnana.
Yle Teema &amp; Fem

Yle Teema &amp; Fem on Soome televisioonikanal, mille omanik ja haldaja on Soome avalik-õiguslik ringhääling Yle. 
Telekanal asutati 24. aprillil 2017, kui Yle Teema ja Yle Fem ühinesid.
Kanal näitab kultuuri-, haridus- ja teadussaateid, keskendudes etenduste, klassikalise muusika, kunsti ja ajaloo dokumentaalfilmidele, filmide ja temaatiliste programmide edastamisele. Kanal edastab ka rootsikeelseid saateid, sealhulgas uudiseid. Kanal näitab palju Põhjamaade filme.
Eesti Kool Põhja-Inglismaal

Eesti Kool Põhja-Inglismaal (inglise keeles "Estonian School in North England") on Inglismaal Bradfordis tegutsev eesti kool.
Kopenhaageni Eesti Lasteklubi

Kopenhaageni Eesti Lasteklubi (taani keeles "Den Estiske Børneklub") on Taanis Kopenhaagenis tegutsev eestikeelne õppeasutus. Asutuse juhataja on Helen Sørensen.
Ülem-Suetuki Põhikool

Ülem-Suetuki Põhikool (vene keeles "??") on Venemaal Krasnojarski krais Ülem-Suetuki külas tegutsev põhikool. 
Koolis õpetatakse ka eesti keelt (õpetaja Airi Lauri).
Avignoni vangipõlv

Avignoni vangipõlveks nimetatakse paavstide resideerimist Avignonis aastatel 1309–1376. 
Paavstid olid sunnitud sinna kolima konflikti tõttu Prantsuse kuningaga ning Itaalias valitsevate keeruliste poliitiliste olude tõttu.
1296. aastal maksustas Philippe IV Ilus katoliku kiriku Prantsusmaal, Rooma paavst aga keelas kirikul riigile makse maksta, Philippe keelas prantsuse raha paavstiriiki viimise ning 1301. aastal arreteeris Philippe paavsti legaadi, paavst kuulutas vastukaaluks paavsti ülimuslikkust kuninga üle. Philippe nõudis paavsti kukutamist ja laskis ta röövida, kuid rahvahulk vabastas paavsti. 1305. aastal asus paavstiametisse uus, prantslasest paavst. Tänu ebastabiilsusele Rooma linnas suutis Philippe ta meelitada resideerima Avignoni, kus paavst oli Prantsuse kuninga mõju all.
Avignoni paavstid:
Avignoni vastupaavstid:
Avignon ja Venaissin jäid paavsti valdusteks kuni 1791. aastani, mil annekteeriti Prantsusmaa poolt.
Moormerland

Moormerland on vald Saksamaal Alam-Saksi liidumaal Leeri kreisis. Valla pindala on 122 km². 31. detsembril 2017 elas seal 23 474 inimest.
Ostrhauderfehn

Ostrhauderfehn (alamsaksa: "Osterfehn") on vald Saksamaal Alam-Saksi liidumaal Leeri kreisis. Valla pindala on 51,00 km². 31. detsembril 2017 elas seal 11 198 inimest.
See eraldus Rhauderfehnist millalgi aastatel 1820–1830. Ostrhauderfehn oli palju aastaid üks suuremaid valdu Leeri kreisis.
Rhauderfehn

Rhauderfehn on vald Saksamaal Alam-Saksi liidumaal Leeri kreisis. Valla pindala on 102,92 km². 31. detsembril 2017 elas seal 17 850 inimest.
Uplengen

Uplengen on vald Saksamaal Alam-Saksi liidumaal Leeri kreisis. Valla pindala on 149 km². 31. detsembril 2017 elas seal 11 805 inimest.
Westoverledingen

Westoverledingen on vald Saksamaal Alam-Saksi liidumaal Leeri kreisis. Valla pindala on 111,9 km². 31. detsembril 2017 elas seal 20 912 inimest.
Heseli ühisvald

Hesel on valdade ühendus ("Samtgemeinde") Saksamaal Alam-Saksi liidumaal Leeri kreisis. Selle pindala on 84,35 km². 31. detsembril 2017 elas seal 10 853 inimest. Selle keskus on Hesel.
Samtgemeinde Hesel koosneb järgmistest valdadest:
Eduardo Pereira Rodrigues

Eduardo Pereira Rodrigues (mängijanimega Dudu; 7. jaanuaril 1992 Goiânias) on Brasiilia jalgpallur. Ta mängib ründava poolkaitsjana Brasiilia kõrgliiga klubis Palmeiras.
Dudu alustas klubikarjääri 2009. aastal Cruzeiros. Debüüdi Brasiilia kõrgliigas tegi ta 2009. aastal. 2010. aasta hooaja veetis ta laenul esiliiga klubis Coritiba. Ta aitas klubi esiliiga võita ja kindlustada pääs kõrgliigasse.
2011. aasta augustis sõlmis ta lepingu Ukraina kõrgliiga klubiga Kiievi Dinamo. Esimesel hooajal Ukraina kõrgliigas pääses ta Dinamo koosseisus väljakule vaid neljal ja teisel hooajal 13 korral, kuid lõi mõlemal hooajal ühe värava.
2014. aasta hooaja veetis ta laenul Brasiilia kõrgliiga klubis Grêmio. Sama aasta 21. septembril toimunud mängus Chapecoense vastu lõi ta oma esimese värava Brasiilia kõrgliigas.
2015. aasta jaanuaris sõlmis ta Brasiilia kõrgliiga klubiga Palmeiras viie aasta pikkuse lepingu. 2015. aasta Brasiilia karikavõistluste finaalmängus Santose vastu lõi ta kaks väravat, aidates Palmeirase Brasiilia karikavõiduni. Sama aasta Brasiilia meistrivõistlustel lõi ta kümme väravat, olles liigas klubi parim väravakütt.
2016. aastal tuli ta Palmeirasega Brasiilia meistriks. Ta lõi sel hooajal kõrgliigas kuus väravat ja valiti liiga hooaja sümboolsesse koosseisu.
2018. aasta märtsis pikendas ta Palmeirasega lepingut kuni 2022. aastani. Samal aastal tuli ta klubiga taas Brasiilia meistriks. Ta andis sel hooajal liigas 15 resultatiivset väravasöötu, olles sellega liigas parim. Samuti valiti ta kogu liiga hooaja parimaks mängijaks.
Hooajal 2020–21 oli ta Palmeirasest laenul Katari kõrgliiga klubis Al-Duhail. Ta lõi liigas 14 väravat ja oli sellega liigas paremuselt teine väravakütt. Lisaks andis ta kümme väravasöötu.
2011. aastal tuli Dudu Brasiilia kuni 20-aastaste koondisega juunioride maailmameistriks. Ta lõi turniiril kolm väravat. Debüüdi Brasiilia jalgpallikoondises tegi ta sama aasta 10. novembril sõprusmängus Gaboni vastu. Esimese värava koondise särgis lõi ta 25. jaanuaril 2017 sõprusmängus Colombia vastu, tuues Brasiiliale minimaalse 1:0 võidu.
Merilin Mälk

Merilin Mälk (sündinud 30. jaanuaril 2001 Kuressaares) on eesti poplaulja ja laulukirjutaja. 2018. aastal saavutas ta telesaates "Eesti otsib superstaari" kolmanda koha. 
Mälk on lõpetanud 2020. aastal Kuressaare Gümnaasiumi.
2019. aastal sõlmis ta lepingu plaadifirmaga Universal Music ning osales lauluvõistlusel Eesti Laul 2020 looga "Miljon sammu". Konkursile järgnes edu raadiotes ning kaks singlit: "Tõuseb tuul" ja "Edasi-tagasi", millest viimane püsis mitu nädalat Eesti YouTube'i trendingu esikohal. 
2022. aastal jõudis ta Eesti Laulu võistlusel poolfinaali looga "Little Girl", märtsis ilmus singel "Tuim ja tundetu" koostöös räppar Sämiga ning septembris ilmus ka soolosingel "Sinisilmne". 
2023. aastal ilmus Mälgu singel "Kustuta janu" , millele järgnes juba teine ühislugu "11" koostöös räppar Sämiga. Samal aastal sõlmis Mälk koostöölepingu agentuuriga United Stage Estonia. 
2024. aasta alguses ilmus Merilinil lugu "Tallinn", milles laulja meenutab kodulinnast pealinna kolimise teekonda. Kevadel püsis raadiote edetabelis lugu "Külm kui jää", novembris ilmus "Plaan B" koostöös 372Kaspariga ja Reketiga ning "Dilemma" soolosinglina. 
2025. aastal sõlmis Mälk lepingu plaadifirmaga kurvad uudised records, esimene singel "Seilan" ilmus suve lõpus. 
Looming.
"Eesti otsib superstaari" 2018.
Saates esitatud palad:
Isiklikku.
2019. aasta novembrist kuni 2021. aasta kevadeni oli ta suhtes Eesti juutuuberi Andrei Zevakiniga.
Tema lemmiklaulja on Rihanna.
Jean (jalgpallur)

Jean Raphael Vanderlei Moreira (mängijanimega Jean; sündinud 24. juunil 1986 Campo Grandes) on Brasiilia jalgpallur. Ta mängib Brasiilia esiliiga klubis Cruzeiro. Tema mängupositsioon on paremkaitsja või kaitsev poolkaitsja.
Ta alustas klubikarjääri 2005. aastal São Paulos.
Ta on tulnud Brasiilia meistriks neljal korral ja seda kolme erineva klubiga: 2008. aastal São Pauloga, 2012. aastal Fluminensega ning 2016. ja 2018. aastal Palmeirasega. Aastatel 2012 ja 2016 on ta valitud lisaks Brasiilia kõrgliiga hooaja sümboolsesse koosseisu.
Ainus välisklubi, kus ta on mänginud, oli 2008. aastal Portugali esiliiga klubi Penafiel.
Brasiilia jalgpallikoondises tegi ta debüüdi 21. novembril 2012 mängus Argentina jalgpallikoondise vastu. Ta kuulus Brasiilia koondisse 2013. aasta FIFA konföderatsioonide karikaturniiril, kuid üheski mängus ta väljakule ei pääsenud.
Willian Gomes de Siqueira

Willian Gomes de Siqueira (mängijanimega Willian; sündinud 1. märtsil 1986 Três Fronteirases) on Brasiilia jalgpallur, kes mängib ründajana Brasiilia esiliigaklubis Santos.
Ta alustas klubikarjääri Guaranis, mille koosseisus tegi Brasiilia kõrgliigas debüüdi 2004. aastal. Hiljem on ta Brasiilia kõrgliigas mänginud veel viie klubi koosseisus: Atlético Paranaense (2006–2008 ja 2023), Corinthians (2011–2012), Cruzeiro (2013–2016), Palmeiras (2017–2021) ja Fluminense (2022). (Brasiilia kõrgliigas on Williani resultatiivseim hooaeg olnud 2018, mil ta lõi Palmeirase meeskonnas kümme väravat.
Ta on tulnud Brasiilia meistriks neljal korral ja seda kolme klubiga: 2011. aastal Corinthiansega, 2013. ja 2014. aastal Cruzeiroga ning 2018. aastal Palmeirasega.
2023. aasta detsembris läks ta Fluminesest üheks hooajaks laenule Santosesse.
Ainus välisklubi, kus ta mänginud, oli Ukraina kõrgliigaklubi Harkivi Metalist, mille koosseisu kuulus ta hooajal 2012–13.
Shkodran Mustafi

Shkodran Mustafi (sündinud 17. aprillil 1992 Bad Hersfeldis) on Saksamaa jalgpallur, kes keskkaitsjana Saksamaa kõrgliiga klubis Schalke 04. Ta on pärit Albaania päritolu perekonnast. 
2009. aastal liitus ta Evertoni noorteakadeemiaga. Sama aasta 16. detsembril tegi ta debüüdi klubi põhimeeskonnas, kuuludes koosseisu UEFA Euroopa Liiga mängus Borissovi BATE vastu, kuid Premier League'is jäi tal Evertoni meeskonnas debüüt tegemata.
2012. aasta jaanuaris liitus ta Itaalia esiliiga klubiga Sampdoria. Debüüdi Sampdoria meeskonnas tegi ta 26. mail 2012 mängus Varese vastu. Sampdoria tõusis järgmiseks hooajaks Itaalia kõrgliigasse. Itaalia kõrgliigas tegi Mustafi debüüdi 11. novembril 2012 mängus Palermo vastu. Hooajal 2013–2014 murdis ta ennast Sampdoria põhikoosseisu ning lõi 26. oktoobril 2013 liigamängus Atalanta vastu profikarjääri esimese värava.
2014. aasta augustis sõlmis ta nelja aasta pikkuse lepingu Hispaania kõrgliiga klubiga Valencia. La Ligas tegi ta debüüdi 25. septembril mängus Córdoba vastu. Esimese värava lõi ta kuu aega hiljem mängus Elche vastu.
2016. aasta augustis liitus ta Inglismaa kõrgliiga klubiga Arsenal. Debüüdi Premier League'is tegi ta 10. septembril mängus Southamptoni vastu. Esimese värava lõi ta liigas 22. jaanuaril 2017 mängus Burnley vastu.
2021. aasta veebruaris sõlmis ta lepingu Schalkega.
Debüüdi Saksamaa jalgpallikoondises tegi ta 13. mail 2014 sõprusmängus Poola vastu. Ta on kuulunud Saksamaa koondisse 2014. aasta maailmameistrivõistlustel, 2016. aasta Euroopa meistrivõistlustel ja 2017. aasta FIFA konföderatsioonide karikaturniiril. Esimese värava koondise särgis lõi ta 2016. aasta Euroopa meistrivõistluste esimeses alagrupimängus Ukraina vastu.